CELEX: 32013R1176
Language: et
Date: 2013-11-20 00:00:00
Title: Komisjoni rakendusmäärus (EL) nr 1176/2013, 20. november 2013 , millega kiidetakse heaks toimeaine pürokssulaam kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

21.11.2013   
            
            
               ET
            
            
               Euroopa Liidu Teataja
            
            
               L 312/23
            
         
      KOMISJONI RAKENDUSMÄÄRUS (EL) nr 1176/2013,
   20. november 2013,
   millega kiidetakse heaks toimeaine pürokssulaam kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:
   
               (1)
            
            
               Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega nende toimeainete suhtes, mille kohta on enne 14. juunit 2011 vastu võetud otsus kooskõlas nimetatud direktiivi artikli 6 lõikega 3. Pürokssulaami puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni otsusega 2007/277/EÜ (3).
            
         
               (2)
            
            
               Kooskõlas direktiivi 91/414/EMÜ artikli 6 lõikega 2 sai Ühendkuningriik 28. veebruaril 2006. aastal äriühingult Dow AgroSciences GmbH taotluse toimeaine pürokssulaam kandmiseks direktiivi 91/414/EMÜ I lisasse. Otsusega 2007/277/EÜ kinnitati, et toimik on täielik ja seda võib pidada põhimõtteliselt vastavaks direktiivi 91/414/EMÜ II ja III lisas esitatud andme- ja teabenõuetele.
            
         
               (3)
            
            
               Kõnealuse toimeaine mõju inimeste ja loomade tervisele ning keskkonnale taotleja kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas 20. märtsil 2008 esialgse hindamisaruande. Komisjoni määruse (EL) nr 188/2011 (4) artikli 11 lõike 6 kohaselt nõuti taotlejalt 5. juulil 2012 täiendavat teavet. Ühendkuningriigi hinnang täiendavatele andmetele esitati ajakohastatud esialgse hindamisaruandena 2012. aasta novembris.
            
         
               (4)
            
            
               Esialgse hindamisaruande vaatasid läbi liikmesriigid ja Euroopa Toiduohutusamet (edaspidi „toiduohutusamet”). Toiduohutusamet esitas 3. aprillil 2013 komisjonile oma järeldused toimeaine pürokssulaami (5) riskihindamise kohta selle kasutamisel pestitsiidina. Liikmesriigid ja komisjon vaatasid toiduahela ja loomatervishoiu alalises komitees esialgse hindamisaruande ja toiduohutusameti järeldused läbi ning 3. oktoobril 2013 vormistati komisjoni lõplik läbivaatusaruanne pürokssulaami kohta.
            
         
               (5)
            
            
               Mitmest senisest uuringust on ilmnenud, et pürokssulaami sisaldavad taimekaitsevahendid võib üldjoontes lugeda direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele vastavaks, eelkõige seoses komisjoni läbivaatamisaruandes uuritud ja üksikasjalikult kirjeldatud kasutusviisidega. Seetõttu on asjakohane pürokssulaam heaks kiita.
            
         
               (6)
            
            
               Määruse (EÜ) nr 1107/2009 artikli 13 lõike 2 kohaselt koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.
            
         
               (7)
            
            
               Toimeaine heakskiitmisele peaks eelnema piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.
            
         
               (8)
            
            
               Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ja võttes arvesse eriolukorda, mille põhjustab üleminek direktiivilt 91/414/EMÜ määrusele (EÜ) nr 1107/2009, tuleks siiski kohaldada järgmisi meetmeid. Liikmesriikidele tuleks pärast toimeaine heakskiitmist anda kuus kuud pürokssulaami sisaldavate taimekaitsevahendite lubade läbivaatamiseks. Liikmesriigid peaksid vajaduse korral lubasid muutma, need asendama või tagasi võtma. Erandina kõnealusest tähtajast tuleks ette näha pikem ajavahemik iga taimekaitsevahendit ja iga selle kavandatud kasutusala käsitlevate täielike, direktiivi 91/414/EMÜ III lisa kohaste ajakohastatud toimikute esitamiseks ja hindamiseks kooskõlas ühtsete põhimõtetega.
            
         
               (9)
            
            
               Kogemused komisjoni määruse (EMÜ) nr 3600/92 (6) raames hinnatud toimeainete direktiivi 91/414/EMÜ I lisasse kandmisega näitavad, et võib tekkida raskusi küsimuses, kuidas tõlgendada kehtiva kasutusloa omanike kohustusi, mis on seotud juurdepääsuga andmetele. Raskuste vältimiseks tulevikus on seepärast vaja täpsustada liikmesriikide kohustusi, eelkõige kohustust kontrollida, et loa omanik on näidanud, et tal on juurdepääs kõnealuse direktiivi II lisa nõuetele vastavale toimikule. Täpsustamine ei too liikmesriikidele ega loa omanikele kaasa uusi kohustusi, võrreldes kõnealuse direktiivi I lisa muutmiseks seni vastu võetud direktiividega või määrustega, millega kiidetakse heaks toimeaineid.
            
         
               (10)
            
            
               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (7) lisa vastavalt muuta.
            
         
               (11)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas määratletud toimeaine pürokssulaam kiidetakse heaks vastavalt samas lisas esitatud tingimustele.
   Artikkel 2
   Taimekaitsevahendite ümberhindamine
   1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena pürokssulaami sisaldavate taimekaitsevahendite kehtivaid lube või tühistavad need 31. oktoobriks 2014.
   Liikmesriigid veenduvad nimetatud tähtpäevaks eelkõige selles, et käesoleva määruse I lisas sätestatud tingimused, välja arvatud nimetatud lisa erisätete veerus nimetatud tingimused, on täidetud, ning et loa omanikul on vastavalt määruse (EÜ) nr 1107/2009 artiklis 62 ja direktiivi 91/414/EMÜ artikli 13 lõigetes 1–4 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab pürokssulaami kas ainsa toimeainena või ühena mitmest toimeainest, mis kõik on hiljemalt 30. aprilliks 2014 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete osa. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast seda toimivad liikmesriigid järgmiselt:
   
               a)
            
            
               kui toode sisaldab pürokssulaami ainsa toimeainena, muudavad nad vajaduse korral luba või tühistavad selle hiljemalt 31. oktoobriks 2015, või
            
         
               b)
            
            
               kui toode sisaldab pürokssulaami ühena mitmest toimeainest, muudavad nad vajaduse korral luba või tühistavad selle hiljemalt 31. oktoobriks 2015 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse või millega asjaomane toimeaine või asjaomased toimeained on heaks kiidetud, olenevalt sellest, kumb kuupäev on hilisem.
            
         Artikkel 3
   Rakendusmääruse (EL) nr 540/2011 muudatused
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   Seda kohaldatakse alates 1. maist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. november 2013
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 309, 24.11.2009, lk 1.
   
      (2)  Nõukogu direktiiv 91/414/EMÜ, 15. juuli 1991, taimekaitsevahendite turuleviimise kohta (EÜT L 230, 19.8.1991, lk 1).
   
      (3)  Komisjoni otsus 2007/277/EÜ, 20. aprill 2007, millega tunnistatakse põhimõtteliselt täielikuks üksikasjaliku läbivaatuse jaoks esitatud toimik, pidades silmas pürokssulaami võimalikku kandmist nõukogu direktiivi 91/414/EMÜ I lisasse (ELT L 116, 4.5.2007, lk 59).
   
      (4)  Komisjoni määrus (EL) nr 188/2011, 25. veebruar 2011. millega sätestatakse üksikasjalikud eeskirjad nõukogu direktiivi 91/414/EMÜ rakendamiseks seoses selliste toimeainete hindamismenetlusega, mis kaks aastat pärast kõnealuse direktiivi teatavakstegemist ei olnud veel turule viidud (ELT L 53, 26.2.2011, lk 51).
   
      (5)  EFSA Teataja (2013); 11(4):3182. Kättesaadav internetis: www.efsa.europa.eu
   
      (6)  Komisjoni määrus (EMÜ) nr 3600/92, 11. detsember 1992, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad (EÜT L 366, 15.12.1992, lk 10.)
   
      (7)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      I LISA
      
                  Üldnimetus, identifitseerimisnumbrid
               
               
                  IUPACi nimetus
               
               
                  Puhtus (1)
                  
               
               
                  Heakskiitmise kuupäev
               
               
                  Heakskiitmise aegumine
               
               
                  Erisätted
               
            
                  Pürokssulaam
                  CASi nr 422556-08–9
                  CIPACi nr 793
               
               
                  
                     N-(5,7-dimetoksü[1,2,4]triasolo[1,5-a]pürimidiin-2-üül)-2-metoksü-4-(trifluorometüül)püridiin-3-sulfoonamiid
               
               
                  ≥ 965 g/kg
               
               
                  1. mai 2014
               
               
                  30. aprill 2024
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 3. oktoobril 2013 toiduahela ja loomatervishoiu alalises komitees pürokssulaami kohta koostatud läbivaatusaruande järeldusi, eelkõige selle I ja II liidet.
                  Üldhindamisel peavad liikmesriigid pöörama erilist tähelepanu järgmisele:
                  
                              a)
                           
                           
                              põhjaveele põhjustatav oht, kui toimeainet kasutatakse tundliku mullastiku või kliimatingimustega piirkonnas;
                           
                        
                              b)
                           
                           
                              veeorganismidele põhjustatav oht.
                           
                        Vajaduse korral sisaldavad kasutustingimused riskivähendamismeetmeid.
                  Taotleja esitab järgmise kinnitava teabe:
                  
                              1)
                           
                           
                              läbivaatusaruandes märgitud lisandi nr 3 toksikoloogiline olulisus;
                           
                        
                              2)
                           
                           
                              metaboliidi PSA äge mürgine toime;
                           
                        
                              3)
                           
                           
                              metaboliidi 6-Cl-7-OH-XDE-742 toksikoloogiline olulisus;
                           
                        Taotleja esitab sellise teabe komisjonile, liikmesriikidele ja toiduohutusametile 30. aprilliks 2016.
               
            
         (1)  Täiendavad andmed toimeaine tunnusandmete ja kirjelduse kohta on esitatud läbivaatusaruandes.
   
   
      II LISA
      Rakendusmääruse (EL) nr 540/2011 lisa B osasse lisatakse järgmine kanne:
      
         
                     Number
                  
                  
                     Üldnimetus, identifitseerimisnumbrid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmise kuupäev
                  
                  
                     Heakskiitmise aegumine
                  
                  
                     Erisätted
                  
               
                     „61
                  
                  
                     Pürokssulaam
                     CASi nr 422556-08–9
                     CIPACi nr 793
                  
                  
                     
                        N-(5,7-dimetoksü[1,2,4]triasolo[1,5-a]pürimidiin-2-üül)-2-metoksü-4-(trifluorometüül)püridiin-3-sulfoonamiid
                  
                  
                     ≥ 965 g/kg
                  
                  
                     1. mai 2014
                  
                  
                     30. aprill 2024
                  
                  
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 3. oktoobril 2013 toiduahela ja loomatervishoiu alalises komitees pürokssulaami kohta koostatud läbivaatusaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu järgmisele:
                     
                                 a)
                              
                              
                                 põhjaveele põhjustatav oht, kui toimeainet kasutatakse tundliku mullastiku või kliimatingimustega piirkonnas;
                              
                           
                                 b)
                              
                              
                                 veeorganismidele põhjustatav oht.
                              
                           Vajaduse korral sisaldavad kasutustingimused riskivähendamismeetmeid.
                     Taotleja esitab järgmise kinnitava teabe:
                     
                                 1)
                              
                              
                                 läbivaatusaruandes märgitud lisandi nr 3 toksikoloogiline olulisus;
                              
                           
                                 2)
                              
                              
                                 metaboliidi PSA äge mürgine toime;
                              
                           
                                 3)
                              
                              
                                 metaboliidi 6-Cl-7-OH-XDE-742 toksikoloogiline olulisus.
                              
                           Taotleja esitab sellise teabe komisjonile, liikmesriikidele ja toiduohutusametile 30. aprilliks 2016.”
                  
               
      
         (1)  Täiendavad andmed toimeaine identifitseerimiseks ja määratlemiseks on esitatud läbivaatusaruandes.